《次韵题沈传曜瘦节堂》
宋代·沈与求

平生一字不疗饥，谁云糠覈能瓠肥。
牙签玉筹五鼎食，是中有趣非钱痴。
万事颠倒绝可嗤，此腹却受将军讥。
吾宗酷似骑曹掾，俗物纷纭那复看。
眼中但有潇洒侯，高节亭亭真老伴。
山泽形容坐一癯，相要检校还丹书。
食薇饮水笑多事，知君此计诚非疏。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。